CELEX: 32013R1389
Language: mt
Date: 2013-12-16 00:00:00
Title: Regolament tal-Kunsill (UE) Nru 1389/2013 tas- 16 ta’ Diċembru 2013 li jemenda r-Regolament tal-Kunsill (UE) Nru 1258/2012 tat- 28 ta’ Novembru 2012 dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika tal-Madagaskar li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-sajd fis-seħħ bejn iż-żewġ Partijiet

21.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 349/24
            
         REGOLAMENT TAL-KUNSILL (UE) Nru 1389/2013
   tas-16 ta’ Diċembru 2013
   li jemenda r-Regolament tal-Kunsill (UE) Nru 1258/2012 tat-28 ta’ Novembru 2012 dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika tal-Madagaskar li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-sajd fis-seħħ bejn iż-żewġ Partijiet
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
   Wara li kkunsidra l-proposta tal-Kummissjoni Ewropea,
   Billi:
   
               (1)
            
            
               Fil-15 ta’ Novembru 2007, il-Kunsill adotta r-Regolament (KE) Nru 31/2008 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika tal-Madagaskar (1) (minn hawn ’il quddiem imsejjaħ “il-Ftehim ta’ Sħubija”).
            
         
               (2)
            
            
               Mill-1 ta’ Jannar 2013 huwa applikabbli provviżorjament Protokoll ġdid li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija (minn hawn ’il quddiem imsejjaħ “il-Protokoll il-ġdid”). Il-Protokoll il-ġdid jagħti opportunitajiet tas-sajd lill-bastimenti tal-Unjoni fl-ilmijiet li jaqgħu taħt is-sovranità jew il-ġurisdizzjoni tal-Madagaskar fir-rigward tas-sajd. L-allokazzjoni tal-opportunitajiet tas-sajd lill-Unjoni skont il-Protokoll il-ġdid ġiet stabbilita mir-Regolament tal-Kunsill (UE) Nru 1258/2012 (2).
            
         
               (3)
            
            
               Fis-26 ta' Settembru 2012, il-Kumitat Konġunt, previst fil-Ftehim ta' Sħubija, evalwa l-kwistjoni tal-klieb il-baħar li jinqabdu flimkien mas-sajd immaniġġat mill-Kummissjoni għat-Tonn tal-Oċean Indjan (IOTC) u li huma s-suġġett tar-Riżoluzzjoni 05/05 tal-IOTC u li s-sajd tagħhom huwa awtorizzat fil-qafas tal-Ftehim ta' Sħubija. Din ikkonkludiet, abbażi tar-reġistrazzjonijiet tal-qabdiet, għall-perjodu mill-2007 sal-2011, tal-bastimenti tas-sajd bil-konzijiet tal-wiċċ awtorizzati li jistadu fil-qafas tal-Protokoll preċedenti tal-Ftehim ta' Sħubija, kif validati mill-istituti xjentifiċi kkonċernati, li jkun xieraq li l-qabdiet tal-klieb il-baħar minn dawn il-bastimenti jkunu limitati għal massimu ta' 200 tunnellata kull sena mill-1 ta' Jannar 2014 sal-31 ta' Diċembru 2014, u b'hekk iffriżaw il-pressjoni tas-sajd fuq l-istokkijiet tal-klieb il-baħar f'konformità mar-rakkomandazzjoni maħruġa mill-Kumitat Xjentifiku tal-IOTC.
            
         
               (4)
            
            
               Fid-dawl tad-diskussjonijiet li saru fi ħdan il-Kumitat Konġunt, huwa meħtieġ li jiġu limitati l-qabdiet tal-klieb il-baħar u li ssir allokazjoni ta' dawk il-qabdiet fost l-Istati Membri għall-perjodu tal-applikazzjoni tal-Protokoll il-ġdid. Ir-Regolament (UE) Nru 1258/2012 għandu għalhekk jiġi emendat.
            
         
               (5)
            
            
               Taħt l-Artikolu 20(5) tar-Regolament tal-Kunsill (KE) Nru 2371/2002 (3), l-Istati Membri li l-bastimenti tagħhom huma awtorizzati jistadu fil-qafas tar-Regolament (UE) Nru 1258/2012 jistgħu jiskambjaw l-opportunitajiet tas-sajd, kollha jew parzjalment, allokati lilhom fir-rigward tal-klieb il-baħar.
            
         
               (6)
            
            
               Jeħtieġ li dan ir-Regolament japplika mill-1 ta' Jannar 2014 'il quddiem,
            
         ADOTTA DAN IR-REGOLAMENT:
   Artikolu 1
   1. Mal-Artikolu 1 tar-Regolament (UE) Nru 1258/2012 għandu jiżdied il-paragrafu li ġej:
   
      “1a.   L-opportunitajiet tas-sajd għall-klieb il-baħar li jinqabdu flimkien mas-sajd ġestit mill-Kummissjoni għat-Tonn tal-Oċean Indjan (l-IOTC) bil-konzijiet tal-wiċċ huma b'dan iffissati għal 200 tunnellata kull sena. Dan it-tunnellaġġ huwa allokat fost l-Istati Membri kif ġej:
      
                  Stat Membru
               
               
                  Tunnellati
               
            
                  Spanja
               
               
                  166 
               
            
                  Portugall
               
               
                  27 
               
            
                  Franza
               
               
                  7 
               
            
                  Renju Unit
               
               
                  0 
               
            
                  Ammont totali
               
               
                  200 ”
               
            
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta’ Jannar 2014.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta’ Diċembru 2013.
      
         
            Għall-Kunsill
         
         
            Il-President
         
         V. JUKNA
      
   
   
      (1)  ĠU L 331, 17.12.2007, p. 7.
   
      (2)  Regolament tal-Kunsill (UE) Nru 1258/2012 tat-28 ta’ Novembru 2012 dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika tal-Madagaskar li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-sajd fis-seħħ bejn iż-żewġ partijiet (ĠU L 361, 31.12.2012, p. 85).
   
      (3)  Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd (ĠU L 358, 31.12.2002, p. 59).